Euroopa Regioonide Komitee arvamus teemal „Demokraatia tugevdamine ja valimiste usaldusväärsuse suurendamine“

(2022/C 301/13)

Raportöör: Vincenzo BIANCO (IT/PES), Catania linnavolikogu liige Viitedokumendid: Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Valimiste usaldusväärsuse kaitsmine ja demokraatliku osaluse edendamine“ COM(2021) 730 final Ettepanek: Euroopa Parlamendi ja nõukogu määrus poliitreklaami läbipaistvuse ja suunamise kohta COM(2021) 731 final Ettepanek: nõukogu direktiiv, millega sätestatakse üksikasjalik kord, mille alusel liikmesriigis elavad, kuid selle riigi kodakondsuseta liidu kodanikud saavad kasutada õigust hääletada ja kandideerida Euroopa Parlamendi valimistel (uuesti sõnastatud) COM(2021) 732 final Ettepanek: nõukogu direktiiv, millega sätestatakse üksikasjalik kord, mille alusel liikmesriigis elavad, kuid selle riigi kodakondsuseta liidu kodanikud saavad kasutada õigust hääletada ja kandideerida liikmesriigi kohalikel valimistel (uuesti sõnastatud) COM(2021) 733 final Ettepanek: Euroopa Parlamendi ja nõukogu määrus, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist (uuesti sõnastatud) COM(2021) 734 final

I. MUUDATUSETTEPANEKUD

Muudatusettepanek 1

COM(2021) 731 final

Artikli 7 lõige 2

Euroopa Komisjoni ettepaneku tekst Komitee muudatusettepanek Läbipaistvusteade tuleb lisada igasse poliitreklaami esitusse või peab olema sellest kergesti leitav ning sisaldama järgmist teavet: (a) tellija nimi ja kontaktandmed; (b) ajavahemik, mille jooksul kavatsetakse poliitreklaami esitust avaldada ja levitada; (c) muu hulgas artikli 6 lõike 3 kohaselt saadud teabele tuginedes teave asjaomase reklaamiesituse ja asjakohasel juhul poliitreklaami kampaania ettevalmistamise, edastamise korraldamise, edendamise, avaldamise ja levitamise eest saadud kogusummade või nende teenuste osutamise eest osaliselt või täielikult vastutasuks saadud muude hüvede väärtuse ning nende summade või hüvede allikate kohta; (d) võimaluse korral märge valimiste või rahvahääletuse kohta, millega reklaamiesitus on seotud; (e) võimaluse korral lingid internetis kättesaadavaks tehtud andmekogudele, mis sisaldavad teavet avaldatud reklaamiesituste kohta; (f) teave artikli 9 lõikega 1 ette nähtud mehhanismide kasutamise kohta. (g) Läbipaistvusteatesse lisatav teave esitatakse I lisas osutatud konkreetsetel andmeväljadel. Läbipaistvusteade tuleb lisada igasse poliitreklaami esitusse veebis ja veebiväliselt või peab olema sellest kergesti leitav ning sisaldama järgmist teavet: (a) tellija nimi ja kontaktandmed; (b) ajavahemik, mille jooksul kavatsetakse poliitreklaami esitust avaldada ja levitada; (c) muu hulgas artikli 6 lõike 3 kohaselt saadud teabele tuginedes teave asjaomase reklaamiesituse ja asjakohasel juhul poliitreklaami kampaania ettevalmistamise, edastamise korraldamise, edendamise, avaldamise ja levitamise eest saadud kogusummade või nende teenuste osutamise eest osaliselt või täielikult vastutasuks saadud muude hüvede väärtuse ning nende summade või hüvede allikate kohta; (d) võimaluse korral märge valimiste või rahvahääletuse kohta, millega reklaamiesitus on seotud; (e) võimaluse korral lingid internetis kättesaadavaks tehtud andmekogudele, mis sisaldavad teavet avaldatud reklaamiesituste kohta; (f) teave artikli 9 lõikega 1 ette nähtud mehhanismide kasutamise kohta. (g) Läbipaistvusteatesse lisatav teave esitatakse I lisas osutatud konkreetsetel andmeväljadel.

Motivatsioon

Määruse eelnõu artikli 7 lõikes 2 on sätestatud teave, mis peab sisalduma läbipaistvusteates iga poliitreklaami kohta, ning nõue, et see läbipaistvusteade peab olema reklaami juures ka kergesti kättesaadav. Arvestades esitatava teabe keerukust, tuleks kohustustes arvesse võtta veebivälise meedia ja veebimeedia eripära.

Muudatusettepanek 2

COM(2021) 731 final

Artikkel 9

Euroopa Komisjoni ettepaneku tekst Komitee muudatusettepanek Võimalikule ebaseaduslikule poliitreklaami esitusele viitamine Võimalikule ebaseaduslikule poliitreklaami esitusele viitamine 1. Poliitreklaami teenuseid osutades kehtestavad poliitreklaami avaldajad mehhanismid, mille kaudu üksikisikud saavad neile tasuta teatada, kui nende avaldatud konkreetne poliitreklaami esitus ei vasta käesoleva määruse nõuetele. 1. Poliitreklaami teenuseid osutades kehtestavad poliitreklaami avaldajad mehhanismid, mille kaudu üksikisikud saavad neile tasuta teatada, kui nende avaldatud konkreetne poliitreklaami esitus ei vasta käesoleva määruse nõuetele. 2. Teave selle kohta, kuidas poliitreklaami esitustest lõike 1 kohaselt teatada, peab olema kasutajasõbralik ja kergesti ligipääsetav, sealhulgas läbipaistvusteadete kaudu. 2. Teave selle kohta, kuidas poliitreklaami esitustest lõike 1 kohaselt teatada, peab olema kasutajasõbralik ja kergesti ligipääsetav, sealhulgas läbipaistvusteadete kaudu. 3. Poliitreklaami avaldajad võimaldavad esitada lõikes 1 osutatud teate elektrooniliselt. Poliitreklaami avaldaja teavitab lõikes 1 osutatud teate esitajaid sellest, milliseid samme on nende teate põhjal astutud. 3. Poliitreklaami avaldajad võimaldavad esitada lõikes 1 osutatud teate elektrooniliselt. Poliitreklaami avaldaja teavitab lõikes 1 osutatud teate esitajaid sellest, milliseid samme on nende teate põhjal astutud. 4. Sama reklaamiesituse või reklaamikampaania kohta lõike 1 alusel esitatud korduvatele teadetele võib esitada koondvastuse, esitades muu hulgas viite asjaomase poliitreklaami avaldaja veebisaidil avaldatud teadaandele. 4. Sama reklaamiesituse või reklaamikampaania kohta lõike 1 alusel esitatud korduvatele teadetele võib esitada koondvastuse, esitades muu hulgas viite asjaomase poliitreklaami avaldaja veebisaidil avaldatud teadaandele. 5. Luuakse ka konkreetsed kanalid, mis võimaldavad üksikisikutel esitada kaebusi pädevatele asutustele, nagu on sätestatud käesoleva määruse artiklis 15.

Motivatsioon

Artiklis 15 nõutakse, et liikmesriigid määraksid pädevad asutused, kes jälgivad vahendusteenuste osutajate nõuetele vastavust määruse tähenduses. Võttes arvesse nende rolli, peaks neil pädevatel asutustel olema võimalik jälgida ka teateid määruse rikkumise kohta. See kompenseeriks ka eraettevõtjate võimalikku suutmatust selliste teadetega tegeleda.

Muudatusettepanek 3

COM(2021) 731 final

Artikli 15 lõige 7

Euroopa Komisjoni ettepaneku tekst Komitee muudatusettepanek Käesoleva määruse kohaldamisel määrab iga liikmesriik ühe pädeva asutuse liidu tasandi kontaktpunktiks. Käesoleva määruse kohaldamisel määrab iga liikmesriik ühe pädeva asutuse liidu tasandi kontaktpunktiks. Iga liikmesriik tagab kontaktpunktide loomise piirkondlikul ja kohalikul tasandil.

Motivatsioon

Muudatusettepaneku eesmärk on tagada riikliku asutuse esindatus piirkondlikul ja kohalikul tasandil ning kontaktpunktide loomine piirkondlikul ja kohalikul tasandil.

Muudatusettepanek 4

COM(2021) 731 final

Artikli 15 lõige 9

Euroopa Komisjoni ettepaneku tekst Komitee muudatusettepanek Kontaktpunktid kohtuvad korrapäraselt liidu tasandil Euroopa valimiskoostöö võrgustiku raames, et hõlbustada kiiret ja turvalist teabevahetust küsimustes, mis on seotud käesolevast määrusest tulenevate järelevalve- ja täitmise tagamise ülesannetega. Kontaktpunktid kohtuvad korrapäraselt liidu tasandil Euroopa valimiskoostöö võrgustiku raames, et hõlbustada kiiret ja turvalist teabevahetust küsimustes, mis on seotud käesolevast määrusest tulenevate järelevalve- ja täitmise tagamise ülesannetega , ning uurida võimalusi ühtlustada eeskirju, mis kehtivad poliitreklaami teenuste osutajate suhtes kohaldatavatele karistustele, sealhulgas haldustrahvidele ja rahalistele karistustele, nagu on sätestatud artiklis 16 .

Motivatsioon

Pidades silmas määruse eesmärki tagada siseturu ühtlustamine poliitreklaami teenuste osutamisel ja luua võrdsed tingimused, oleks soovitav ühtlustada karistused määruse sätete rikkumise eest. Selline lähenemisviis hoiaks ära ka selle, et karistused oleksid mõnes liikmesriigis liiga hoiatavad ja võiksid nii takistada poliitikas osalemist.

Muudatusettepanek 5

COM(2021) 732 final

Artikkel 12 lõige 1

Euroopa Komisjoni ettepaneku tekst Komitee muudatusettepanek Liikmesriigid määravad riikliku asutuse, kes vastutab vajalike meetmete võtmise eest, et tagada teise liikmesriigi kodakondsusega liidu kodanike õigeaegne teavitamine sellest, millised tingimused ja üksikasjalikud normid kehtivad Euroopa Parlamendi valimistel valija või kandidaadina registreerimise suhtes. Liikmesriigid määravad riikliku asutuse, kes koostöös piirkondlike, ja kus see on asjakohane, kohalike omavalitsustega vastutab vajalike meetmete võtmise eest, et tagada teise liikmesriigi kodakondsusega liidu kodanike õigeaegne teavitamine sellest, millised tingimused ja üksikasjalikud normid kehtivad Euroopa Parlamendi valimistel valija või kandidaadina registreerimise suhtes. Liikmesriigid võtavad kõik lisameetmed, et suurendada liidu kodanike teadlikkust valimisõigustest ning edendada ja hõlbustada nende õiguste kasutamist, sealhulgas piirkondlike, ja kus see on asjakohane, kohalike omavalitsuste kaudu.

Motivatsioon

Arvesse tuleb võtta liikmesriikide erinevaid struktuure valimiste korraldamisel. Samuti on muudatusettepaneku eesmärk tagada, et riiklik asutus teeb koostööd piirkondliku, ja kus see on asjakohane, kohaliku tasandiga, et tagada vastavalt läheduse põhimõttele kodanike laialdane teavitamine Euroopa Parlamendi valimistel valijaks või kandidaadiks registreerumise tingimustest ja korrast.

Muudatusettepanek 6

COM(2021) 732 final

Artikkel 12 lõige 3

Euroopa Komisjoni ettepaneku tekst Komitee muudatusettepanek Teave selle kohta, millised tingimused ja üksikasjalikud normid kehtivad Euroopa Parlamendi valimistel valija või kandidaadina registreerimise suhtes, ja lõikes 2 osutatud teave tuleb esitada selges ja lihtsas keeles. Lisaks sellele, et esimeses lõigus osutatud teave edastatakse ühes või mitmes vastuvõtva liikmesriigi ametlikus keeles, tuleb sellele lisada ka tõlge vähemalt ühte muusse liidu ametlikku keelde, mis on üldjoontes arusaadav võimalikult suurele arvule selle riigi territooriumil elavatele liidu kodanikele, vastavalt Euroopa Parlamendi ja nõukogu määruse (EL) 2018/1724 artiklis 9 sätestatud kvaliteedinõuetele. Teave selle kohta, millised tingimused ja üksikasjalikud normid kehtivad Euroopa Parlamendi valimistel valija või kandidaadina registreerimise suhtes, ja lõikes 2 osutatud teave tuleb esitada selges ja lihtsas keeles. Tingimusel, et pädevatel asutustel on vajalik haldussuutlikkus, tuleb lisaks sellele, et esimeses lõigus osutatud teave edastatakse ühes või mitmes vastuvõtva liikmesriigi ametlikus keeles, sellele lisada ka tõlge vähemalt ühte muusse liidu ametlikku keelde, mis on üldjoontes arusaadav võimalikult suurele arvule selle riigi territooriumil elavatele liidu kodanikele, vastavalt Euroopa Parlamendi ja nõukogu määruse (EL) 2018/1724 artiklis 9 sätestatud kvaliteedinõuetele.

Motivatsioon

Selle artikliga kehtestatakse pädevatele asutustele kohustus edastada liikuvatele ELi kodanikele mitmes keeles mitmesugust teavet, sealhulgas järgmist: teave nende registreerimise staatuse kohta; asjakohased õigusnormid valijate ja kandidaatide õiguste ja kohustuste kohta; võimalused, kuidas saada lisateavet valimiste korralduse kohta. Nagu on märgitud artikli 12 lõike 1 muudatusettepanekus, ei tohiks neid pädevaid asutusi määrata üksnes riiklikul tasandil. Esitatud teabe ulatuslikkust arvestades võib selline kohustus tekitada mõne liikmesriigi kohalikele ja piirkondlikele omavalitsustele liigset halduskoormust.

Muudatusettepanek 7

COM(2021) 732 final

Artikkel 14

Euroopa Komisjoni ettepaneku tekst Komitee muudatusettepanek Liikmesriigid , kes näevad ette Euroopa Parlamendi valimistel eelhääletamise, posti teel hääletamise või elektroonilise ja interneti teel hääletamise võimaluse, tagavad nende hääletusviiside kättesaadavuse liidu valijatele samasugustel tingimustel kui need, mis kehtivad nende enda kodanike suhtes . Liikmesriigid seavad eesmärgiks näha ette Euroopa Parlamendi valimistel eelhääletamise, posti teel hääletamise või elektroonilise ja interneti teel hääletamise võimaluse. Liikmesriigid võtavad kõik meetmed, et tagada samadel tingimustel, mis kehtivad nende endi kodanikele, oma riigis elavate teise liikmesriigi kodakondsusega liidu kodanike juurdepääs eelhääletamisele, posti teel hääletamisele, elektroonilisele hääletamisele ja interneti teel hääletamisele, sealhulgas kohalike ja piirkondlike omavalitsuste tegevuse kaudu.

Motivatsioon

Muudatusettepaneku eesmärk on rõhutada kohalike ja piirkondlike omavalitsuste panust liidu valijatele kõigi hääletusmeetodite kättesaadavuse tagamisel. Samal ajal peaksid kõik liikmesriigid kasutama keskonnahoidlikke ja kestlikke valimiste korraldamise viise.

Muudatusettepanek 8

COM(2021) 732 final

Artikkel 15

Euroopa Komisjoni ettepaneku tekst Komitee muudatusettepanek Liikmesriigid määravad ametiasutuse, kes vastutab selle eest, et teise liikmesriigi kodakondsusega liidu kodanike Euroopa Parlamendi valimistel osalemise kohta kogutakse asjakohaseid statistilisi andmeid ning need esitatakse üldsusele ja komisjonile. Liikmesriigid määravad ametiasutuse, kes vastutab selle eest, et teise liikmesriigi kodakondsusega liidu kodanike Euroopa Parlamendi valimistel osalemise kohta kogutakse asjakohaseid statistilisi andmeid ning need esitatakse üldsusele, komisjonile ja Euroopa Regioonide Komiteele .

Motivatsioon

Muudatusettepaneku eesmärk on tagada Euroopa Regioonide Komitee kaasamine järelevalvesse statistiliste andmete üle, mis käsitlevad teise liikmesriigi kodakondsusega liidu kodanike osalemist Euroopa Parlamendi valimistel.

Muudatusettepanek 9

COM(2021) 732 final

Artikli 17 lõige 1

Euroopa Komisjoni ettepaneku tekst Komitee muudatusettepanek Liikmesriigid saadavad kuue kuu jooksul pärast Euroopa Parlamendi valimisi komisjonile teabe käesoleva direktiivi kohaldamise kohta oma territooriumil. Lisaks üldistele tähelepanekutele esitatakse aruandes statistilised andmed liidu valijate ja kandideerimisõigusega liidu kodanike osalemise kohta Euroopa Parlamendi valimistel ning kokkuvõte selle toetuseks võetud meetmetest. Liikmesriigid saadavad kuue kuu jooksul pärast Euroopa Parlamendi valimisi komisjonile ja Euroopa Regioonide Komiteele teabe käesoleva direktiivi kohaldamise kohta oma territooriumil. Lisaks üldistele tähelepanekutele esitatakse aruandes statistilised andmed liidu valijate ja kandideerimisõigusega liidu kodanike osalemise kohta Euroopa Parlamendi valimistel ning kokkuvõte selle toetuseks võetud meetmetest.

Motivatsioon

Muudatusettepaneku eesmärk on tagada Euroopa Regioonide Komitee kaasamine järelevalvesse statistiliste andmete üle, mis käsitlevad teise liikmesriigi kodakondsusega liidu kodanike osalemist Euroopa Parlamendi valimistel.

Muudatusettepanek 10

COM(2021) 733 final

Artikli 2 lõike 1 punkt b

Euroopa Komisjoni ettepaneku tekst Komitee muudatusettepanek „kohalikud valimised“ – otsesed ja üldised valimised, mille eesmärk on valida esinduskogu liikmed ja vajaduse korral iga liikmesriigi õigusaktide alusel põhilise omavalitsusüksuse täidesaatva organi juht ja liikmed; „kohalikud valimised“ – otsesed ja üldised valimised, mille eesmärk on valida esinduskogu liikmed ja põhilise omavalitsusüksuse täidesaatva organi juht ja liikmed;

Motivatsioon

Muudatusettepaneku eesmärk on laiendada liikmesriikide kodanike õigust kandideerida kõigile valitavatele ametikohtadele, sealhulgas kohaliku omavalitsusüksuse täidesaatvas organis.

Muudatusettepanek 11

COM(2021) 733 final

Artikkel 5 lõige 3

Euroopa Komisjoni ettepaneku tekst Komitee muudatusettepanek Liikmesriik võib sätestada, et põhilise omavalitsusüksuse täitevorgani juhi, juhi asetäitja või liikme ametikohal võivad olla ainult nende enda kodanikud, kui need isikud valitakse ametisse kogu volituste kehtivuse ajaks. Piiratud arvul nõuetekohaselt põhjendatud erandjuhtudel võib liikmesriik sätestada , et põhilise omavalitsusüksuse täitevorgani juhi, juhi asetäitja või liikme ametikohal võivad olla ainult nende enda kodanikud, kui need isikud valitakse ametisse kogu volituste kehtivuse ajaks. Liikmesriik võib samuti sätestada, et põhilise omavalitsusüksuse täitevorgani juhi, juhi asetäitja või liikme ülesannete ajutise või vahepealse täitmise puhul võidakse piirduda oma kodanikega. Piiratud arvul nõuetekohaselt põhjendatud erandjuhtudel võib liikmesriik samuti sätestada, et põhilise omavalitsusüksuse täitevorgani juhi, juhi asetäitja või liikme ülesannete ajutise või vahepealse täitmise puhul võidakse piirduda oma kodanikega. Aluslepingut ja üldisi õiguspõhimõtteid arvesse võttes võib liikmesriik võtta asjakohaseid, vajalikke ja proportsionaalseid meetmeid, tagamaks, et esimeses lõigus nimetatud ametikohtadel olla ja teises lõigus nimetatud vahepealseid ülesandeid täita saavad ainult nende oma kodanikud. Aluslepingut ja üldisi õiguspõhimõtteid arvesse võttes võib liikmesriik võtta asjakohaseid, vajalikke ja proportsionaalseid meetmeid, tagamaks, et esimeses lõigus nimetatud ametikohtadel olla ja teises lõigus nimetatud vahepealseid ülesandeid täita saavad ainult nende oma kodanikud.

Motivatsioon

Kui piirata liikmesriikide kodanike õigust kandideerida kõigile valitavatele ametikohtadele, sealhulgas täitevorganis, peaks see toimuma piiratud arvul nõuetekohaselt põhjendatud erandjuhtudel, et võidelda igasuguse diskrimineerimise vastu juurdepääsul kohaliku omavalitsusüksuse valitavatele ametikohtadele.

Muudatusettepanek 12

COM(2021) 733 final

Artikkel 10

Euroopa Komisjoni ettepaneku tekst Komitee muudatusettepanek Liikmesriigid , kes näevad kodanikele ette võimaluse hääletada kohalikel valimistel eelhääletamise, posti teel hääletamise või elektroonilise ja interneti teel hääletamise võimaluse, tagavad, et need hääletusviisid on samadel tingimustel kättesaadavad ka artikli 3 kohaselt hääleõiguslikele isikutele . Liikmesriigid seavad eesmärgiks näha kodanikele ette võimaluse hääletada kohalikel valimistel eelhääletamise, posti teel hääletamise või elektroonilise ja interneti teel hääletamise võimaluse. Liikmesriigid võtavad kõik meetmed, et tagada samadel tingimustel, mis kehtivad nende endi kodanikele, oma riigis elavate teise liikmesriigi kodakondsusega liidu kodanike juurdepääs eelhääletamisele, posti teel hääletamisele, elektroonilisele hääletamisele ja interneti teel hääletamisele, sealhulgas kohalike ja piirkondlike omavalitsuste tegevuse kaudu.

Motivatsioon

Muudatusettepaneku eesmärk on rõhutada kohalike ja piirkondlike omavalitsuste panust kõigi hääletusmeetodite kättesaadavuse tagamisel kohalikel valimistel selle riigi või teise liikmesriigi kodanikest valijatele. Samal ajal peaksid kõik liikmesriigid kasutama keskonnahoidlikke ja kestlikke valimiste korraldamise viise.

Muudatusettepanek 13

COM(2021) 733 final

Artikkel 12 lõige 1

Euroopa Komisjoni ettepaneku tekst Komitee muudatusettepanek Liikmesriigid määravad riikliku asutuse, kes vastutab vajalike meetmete võtmise eest, et tagada teise liikmesriigi kodakondsusega liidu kodanike õigeaegne teavitamine sellest, millised tingimused ja üksikasjalikud normid kehtivad kohalikel valimistel valija või kandidaadina registreerimise suhtes. Liikmesriigid määravad riikliku asutuse, kes koostöös piirkondlike, ja kus see on asjakohane, kohalike omavalitsustega vastutab vajalike meetmete võtmise eest, et tagada teise liikmesriigi kodakondsusega liidu kodanike õigeaegne teavitamine sellest, millised tingimused ja üksikasjalikud normid kehtivad kohalikel valimistel valija või kandidaadina registreerimise suhtes. Liikmesriigid ja nende asjaomased valitsemistasandid võtavad kõik lisameetmed, et suurendada oma riigis elavate teise liikmesriigi kodakondsusega liidu kodanike teadlikkust valimisõigustest ning edendada ja hõlbustada nende õiguste kasutamist, sealhulgas piirkondlike, ja kus see on asjakohane, kohalike omavalitsuste kaudu.

Motivatsioon

Arvesse tuleb võtta liikmesriikide erinevaid struktuure valimiste korraldamisel. Muudatusettepaneku eesmärk on tagada piirkondlike, ja kus see on asjakohane, kohalike omavalitsuste kaasamine, et suurendada oma riigis elavate teise liikmesriigi kodakondsusega liidu kodanike teadlikkust valimisõigustest ning edendada ja hõlbustada nende õiguste kasutamist kohalikes omavalitsustes toimuvatel valimistel.

Muudatusettepanek 14

COM(2021) 733 final

Artikkel 14

Euroopa Komisjoni ettepaneku tekst Komitee muudatusettepanek 1. Kolme aasta jooksul pärast käesoleva direktiivi jõustumist ja seejärel iga nelja aasta tagant esitavad liikmesriigid komisjonile aruande käesoleva direktiivi, sh artikli 5 lõigete 3 ja 4 kohaldamise kohta oma territooriumil. Aruanne peab sisaldama statistilisi andmeid artikli 3 kohaselt hääletamis- ja kandideerimisõiguslike isikute osalemise kohta kohalikel valimistel ning kokkuvõtet sellekohastest meetmetest. 1. Kolme aasta jooksul pärast käesoleva direktiivi jõustumist ja seejärel iga nelja aasta tagant esitavad liikmesriigid komisjonile ja Euroopa Regioonide Komiteele aruande käesoleva direktiivi, sh artikli 5 lõigete 3 ja 4 kohaldamise kohta oma territooriumil. Aruanne peab sisaldama statistilisi andmeid artikli 3 kohaselt hääletamis- ja kandideerimisõiguslike isikute osalemise kohta kohalikel valimistel ning kokkuvõtet sellekohastest meetmetest, samuti ülevaadet asjakohastel valitsustasanditel täheldatud haldusprobleemidest . 2. Viie aasta jooksul pärast käesoleva direktiivi jõustumist ja seejärel iga viie aasta tagant esitab komisjon Euroopa Parlamendile ja nõukogule aruande käesoleva direktiivi kohaldamise kohta, tuginedes muu hulgas teabele, mille liikmesriigid on esitanud vastavalt käesoleva artikli lõikele 1. 2. Viie aasta jooksul pärast käesoleva direktiivi jõustumist ja seejärel iga viie aasta tagant esitab komisjon Euroopa Parlamendile ja nõukogule ning Euroopa Regioonide Komiteele aruande käesoleva direktiivi kohaldamise kohta, tuginedes muu hulgas teabele, mille liikmesriigid on esitanud vastavalt käesoleva artikli lõikele 1.

Motivatsioon

Muudatusettepaneku eesmärk on edendada Euroopa Regioonide Komitee kaasamist direktiivi rakendamise järelevalvesse liikmesriikides.

Valimistega seotud korralduslikud küsimused kuuluvad liikmesriikide pädevusse ning valimiste toimumise konkreetne kord võib liikmesriigiti erineda. Sellega seoses võivad mõned nõukogu direktiivi 94/80/EÜ (1) uuesti sõnastamisega kehtestatud kohustused põhjustada kohalikele omavalitsustele märkimisväärset halduskoormust. Seetõttu on oluline jälgida täheldatud probleeme, millest lähtudes võidaks kehtestada asjakohaseid õiguskaitsevahendeid Euroopa, riiklikul või kohalikul tasandil.

Muudatusettepanek 15

COM(2021) 733 final

Artikkel 15

Euroopa Komisjoni ettepaneku tekst Komitee muudatusettepanek Komisjon hindab käesoleva direktiivi kohaldamist kahe aasta jooksul pärast 2029. aasta Euroopa Parlamendi valimisi ja koostab hindamisaruande edusammude kohta, mida on tehtud direktiivis esitatud eesmärkide saavutamisel. Komisjon hindab pärast konsulteerimist Euroopa Regioonide Komiteega käesoleva direktiivi kohaldamist kahe aasta jooksul pärast 2029. aasta Euroopa Parlamendi valimisi ja koostab hindamisaruande edusammude kohta, mida on tehtud direktiivis esitatud eesmärkide saavutamisel.

Motivatsioon

Muudatusettepaneku eesmärk on tagada, et komisjon kaasaks Euroopa Regioonide Komitee direktiivi rakendamisse.

Muudatusettepanek 16

COM(2021) 733 final

Artikli 17 lõige 1

Euroopa Komisjoni ettepaneku tekst Komitee muudatusettepanek Liikmesriigid jõustavad artikli 8 lõigete 2, 3 ja 5, artikli 9 lõigete 1 ja 2, artikli 10, artikli 11 lõigete 1 ja 3, artiklite 12 ja 14 ning I, II ja III lisa järgimiseks vajalikud õigus- ja haldusnormid 31. detsembriks 2023. Nad edastavad kõnealuste normide teksti viivitamata komisjonile. Liikmesriigid jõustavad artikli 8 lõigete 2, 3 ja 5, artikli 9 lõigete 1 ja 2, artikli 10, artikli 11 lõigete 1 ja 3, artiklite 12 ja 14 ning I, II ja III lisa järgimiseks vajalikud õigus- ja haldusnormid 31. detsembriks 2023. Nad edastavad kõnealuste normide teksti viivitamata komisjonile ja Euroopa Regioonide Komiteele. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Samuti lisavad liikmesriigid märkuse, et kehtivates õigus- ja haldusnormides esinevaid viiteid käesoleva direktiiviga kehtetuks tunnistatud direktiivile käsitatakse viidetena käesolevale direktiivile. Sellise viitamise viisi ning sellise märkuse sõnastuse näevad ette liikmesriigid. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Samuti lisavad liikmesriigid märkuse, et kehtivates õigus- ja haldusnormides esinevaid viiteid käesoleva direktiiviga kehtetuks tunnistatud direktiivile käsitatakse viidetena käesolevale direktiivile. Sellise viitamise viisi ning sellise märkuse sõnastuse näevad ette liikmesriigid.

Motivatsioon

Muudatusettepaneku eesmärk on edendada Euroopa Regioonide Komitee kaasamist direktiivi rakendamise järelevalvesse liikmesriikides.

Muudatusettepanek 17

COM(2021) 733 final

Artikli 17 lõige 2

Euroopa Komisjoni ettepaneku tekst Komitee muudatusettepanek Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste õigusnormide teksti. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste õigusnormide teksti. Komisjon edastab Euroopa Regioonide Komiteele käesoleva artikli alusel liikmesriikidelt saadud teabe ja dokumendid.

Motivatsioon

Muudatusettepaneku eesmärk on tagada, et komisjon kaasaks Euroopa Regioonide Komitee direktiivi rakendamisse.

Muudatusettepanek 18

COM(2021) 734 final

Artikli 4 lõige 1

Euroopa Komisjoni ettepaneku tekst Komitee muudatusettepanek 1. Euroopa tasandi erakonna põhikiri peab vastama kohalduvale asukohaliikmesriigi õigusele ja hõlmama sätteid, mis käsitlevad vähemalt järgmist: 1. Euroopa tasandi erakonna põhikiri peab vastama kohalduvale asukohaliikmesriigi õigusele ja hõlmama sätteid, mis käsitlevad vähemalt järgmist: […] […] j) erakonna sise-eeskirjad soolise tasakaalu kohta. j) selged ja täpsed sise-eeskirjad soolise tasakaalu kohta, kehtestades konkreetsed meetmed, mida kohaldatakse soolise võrdsuse saavutamiseks liikmesuse, poliitilise esindatuse ja demokraatlike volituste täitmise osas .

Motivatsioon

Euroopa tasandi erakonnad peaksid olema soolise tasakaalu osas eeskujuks. Seetõttu peaksid nende sise-eeskirjad sisaldama konkreetseid meetmeid, mille eesmärk on tagada sooline tasakaal ka erakonna liikmesuse, poliitilise esindatuse ja volituste üldise täitmise osas.

Muudatusettepanek 19

COM(2021) 734 final

Artikli 4 lõige 2

Euroopa Komisjoni ettepaneku tekst Komitee muudatusettepanek 2. Euroopa tasandi erakonna põhikiri hõlmab erakonna sisekorralduse sätteid, mis käsitlevad vähemalt järgmist: 2. Euroopa tasandi erakonna põhikiri hõlmab erakonna sisekorralduse sätteid, mis käsitlevad vähemalt järgmist: […] […] e) lähenemisviis läbipaistvusele, eelkõige seose raamatupidamise, arvete ja annetuste, privaatsuse ning isikuandmete kaitsega; e) lähenemisviis läbipaistvusele, eelkõige seose raamatupidamise, arvete ja annetuste, privaatsuse ning isikuandmete kaitsega; f) põhikirja muutmise sisemenetlus. f) avaldus kohustuse kohta järgida väärtusi, millele liit on rajatud, nagu on sätestatud Euroopa Liidu lepingu artiklis 2, võidelda desinformatsiooni vastu ning hoiduda ebaõige või eksitava teabe, vaenukõne ja vägivalda õhutavate sõnumite levitamisest; g) põhikirja muutmise sisemenetlus.

Motivatsioon

Euroopa tasandi erakondadel on oluline roll selles, et tugevdada Euroopa identiteeti ja ühisesse Euroopa poliitilisse ruumi kuulumise tunnet. Seejuures on neil oluline roll ka Euroopa Liidu aluseks olevate õiguste ja väärtuste edendamisel, desinformatsiooni vastu võitlemisel ning vihkamist ja vägivalda õhutavast tegevusest hoidumisel. See kohustus peaks kajastuma nende põhikirjas.

Muudatusettepanek 20

COM(2021) 734 final

Artikli 23 lõiked 9 ja 10

Euroopa Komisjoni ettepaneku tekst Komitee muudatusettepanek Annetused, toetused ja omavahendid Annetused, toetused ja omavahendid 9. Lubatud on toetused Euroopa tasandi erakonna liikmetelt, kelle asukoht on liikmesriigis või kes on liikmesriigi kodanikud , ja liikmeserakondadelt, kelle asukoht on Euroopa Nõukokku kuuluvas riigis . Liikmetelt saadud toetuste kogu väärtus ei tohi ületada 40 % Euroopa tasandi erakonna aastaeelarvest. Liikmeserakondadelt, kelle asukoht on väljaspool liitu, saadud toetuste väärtus ei tohi ületada 10 % liikmetelt saadud toetuste kogusummast. 9. Lubatud on toetused üksnes Euroopa tasandi erakonna liikmetelt, kelle asukoht on liikmesriigis või kes on liikmesriigi kodanikud. Liikmetelt saadud toetuste kogu väärtus ei tohi ületada 40 % Euroopa tasandi erakonna aastaeelarvest. Liikmeserakondadelt, kelle asukoht on väljaspool liitu, saadud toetuste väärtus ei tohi ületada 10 % liikmetelt saadud toetuste kogusummast. 10. Lubatud on toetused Euroopa tasandi poliitilise sihtasutuse liikmetelt, kelle asukoht on liikmesriigis või kes on liikmesriigi kodanikud, ja liikmesorganisatsioonidelt , kelle asukoht on Euroopa Nõukokku kuuluvas riigis, ning sihtasutusega seotud Euroopa tasandi erakonnalt. Liikmetelt saadud toetuste kogu väärtus ei tohi ületada 40 % Euroopa tasandi poliitilise sihtasutuse aastaeelarvest ja need ei tohi pärineda rahalistest vahenditest, mille Euroopa tasandi erakond on saanud käesoleva määruse alusel Euroopa Liidu üldeelarvest. Liikmesorganisatsioonidelt, kelle asukoht on väljaspool liitu, saadud toetuste väärtus ei tohi ületada 10 % liikmetelt saadud toetuste kogusummast. 10. Lubatud on toetused üksnes Euroopa tasandi poliitilise sihtasutuse liikmetelt, kelle asukoht on liikmesriigis või kes on liikmesriigi kodanikud, ja liikmesorganisatsioonidelt ning sihtasutusega seotud Euroopa tasandi erakonnalt. Liikmetelt saadud toetuste kogu väärtus ei tohi ületada 40 % Euroopa tasandi poliitilise sihtasutuse aastaeelarvest ja need ei tohi pärineda rahalistest vahenditest, mille Euroopa tasandi erakond on saanud käesoleva määruse alusel Euroopa Liidu üldeelarvest. Liikmesorganisatsioonidelt, kelle asukoht on väljaspool liitu, saadud toetuste väärtus ei tohi ületada 10 % liikmetelt saadud toetuste kogusummast.

Motivatsioon

Hiljuti lisatud säte, mis võimaldab rahastada Euroopa tasandi erakondi ja sihtasutusi mitte ainult Euroopa Liidust, vaid ka Euroopa Nõukogusse kuuluvatest riikidest, tekitab muret nende toetuste vähese läbipaistvuse pärast.

Muudatusettepanek 21

COM(2021) 734 final

Artikli 24 lõige 2

Euroopa Komisjoni ettepaneku tekst Komitee muudatusettepanek Euroopa tasandi erakondadele ja Euroopa tasandi poliitilistele sihtasutustele Euroopa Liidu üldeelarvest või muudest allikatest eraldatavaid rahalisi vahendeid võib kasutada referendumikampaaniate rahastamiseks, kui need kampaaniad puudutavad liidu aluslepingute rakendamist. Euroopa tasandi erakondadele ja Euroopa tasandi poliitilistele sihtasutustele Euroopa Liidu üldeelarvest või muudest allikatest eraldatavaid rahalisi vahendeid võib kasutada referendumikampaaniate rahastamiseks, kui need kampaaniad puudutavad liidu aluslepingute rakendamist , seejuures tuleb võtta nõuetekohaselt arvesse subsidiaarsuse põhimõtet .

Motivatsioon

Mõnes liikmesriigis korraldatakse referendumeid kohalikul ja piirkondlikul (või riigi) tasandil. See tähendab, et nende haldustasandite referendumid puudutavad küsimusi, mis on õiguslikult olulised nende konkreetses pädevusvaldkonnas. Tuleb kehtestada rohkem kaitsemeetmeid, et Euroopa tasandi erakonnad ja Euroopa tasandi poliitilised sihtasutused rahastaksid referendumikampaaniaid ainult selge ELi-ülese mõõtmega referendumitel.

Muudatusettepanek 22

COM(2021) 734 final

Artikkel 35

Euroopa Komisjoni ettepaneku tekst Komitee muudatusettepanek Kodanike teavitamine Kodanike teavitamine Vastavalt artiklitele 24 ja 25 ning oma põhikirjale ja sisemistele protsessidele võivad Euroopa tasandi erakonnad Euroopa Parlamendi valimistega seoses võtta kõik vajalikud meetmed, et teavitada liidu kodanikke liikmesriikide erakondade ja kandidaatide ning asjaomaste Euroopa tasandi erakondade vahelisest seotusest. Vastavalt artiklitele 24 ja 25 ning oma põhikirjale ja sisemistele protsessidele võtavad Euroopa tasandi erakonnad Euroopa Parlamendi valimistega seoses kõik vajalikud meetmed, et teavitada liidu kodanikke liikmesriikide erakondade ja kandidaatide ning asjaomaste Euroopa tasandi erakondade vahelisest seotusest.

Motivatsioon

Kohustus edendada seotust liikmesriikide erakondade ja kandidaatide ning asjaomaste Euroopa tasandi erakondade vahel näib olevat asjakohasem ja kooskõlas määruse üldeesmärgiga. Muu hulgas suurendaks see Euroopa tasandi erakondade nähtavust liikmesriigi tasandil. Näiteks artikli 4 lõikes 1 sisalduva uue sättega kehtestatakse nõue, et liikmeserakonnad peavad kuvama Euroopa tasandi erakonna logo selgelt ja kasutajasõbralikult, nii et see oleks sama nähtav kui liikmeserakonna enda logo.

II. POLIITILISED SOOVITUSED

EUROOPA REGIOONIDE KOMITEE

Sissejuhatus

1. väljendab heameelt Euroopa Komisjoni meetmepaketi üle demokraatia tugevdamiseks ja valimiste usaldusväärsuse suurendamiseks. Komitee pooldab nende meetmetega taotletavaid eesmärke ning toetab kindlalt kõiki jõupingutusi, millega soovitakse tagada avatud, õiglane ja pluralistlik poliitiline arutelu ning võrdne demokraatlik osalus ja kaasatus;

2. peab kahetsusväärseks, et demokraatia tugevdamise ja valimiste usaldusväärsuse suurendamise paketis kavandatud meetmed ei kajasta piisavalt nende mõju kohalikule ja piirkondlikule tasandile. Komitee rõhutab kohaliku ja piirkondliku tasandi eriteadmisi selles, kuidas tuvastada võimalikud ohud demokraatlike protsesside usaldusväärsusele;

Demokraatia vastupidavus

3. toetab lähenemisviisi, mille eesmärk on tugevdada koostööd ja parimate tavade üksteisele tutvustamist demokraatia vastupidavuse ja valimisprotsessiga seotud probleemidega toimetuleku võime valdkonnas. Seejuures väljendab komitee heameelt selle üle, et luuakse ühine mehhanism valimisprotsessiga seotud probleemidega toimetuleku võime tagamiseks. Lisaks leiab komitee, et sellesse koostöösse tuleks kaasata kohalik ja piirkondlik mõõde, arvestades mehhanismi eesmärki kaitsta valimisi kõigil tasanditel;

Demokraatlik osalus

4. toetab igal juhul diskrimineerimiskeelu põhimõtet, sealhulgas valimistel osalemises ja demokraatlikus kaasamises üldiselt. Komitee on seisukohal, et see põhimõte toimib hästi ka Euroopa tuleviku konverentsil, ning nõuab selliste tavade jätkamist kõigil tasanditel;

5. rõhutab vajadust ületada demokraatiaga seotud väsimus ja taastada kodanike huvi osaleda demokraatlikes protsessides ning kohalikus, piirkondlikus, riiklikus ja Euroopa poliitilises sfääris. Samas tunnistab komitee, et valimistel osalemise haldusmenetlusi tuleb lihtsustada;

Liikuvate ELi kodanike valimisõigused

6. väljendab heameelt komisjoni võetud meetmete üle, mille abil soovitakse suurendada liikuvate ELi kodanike õiguskindlust valimisõiguste kasutamisel. Komitee rõhutab seejuures, et vaba liikumise õiguse kasutamine ei tohiks toimuda muude kaasnevate õiguste kasutamise arvelt;

7. toetab liikuvate ELi kodanike kaasamist kohalikku ellu ja peab nende osalemist väärtuslikuks panuseks liikmesriikides mitmekesise ühiskonna loomisel;

8. loodab, et seadusandlikes ettepanekutes tunnistatakse, et kohalikud ja piirkondlikud omavalitsused aitavad kaasa Euroopa demokraatia tugevdamisele, edendades ja hõlbustades Euroopa kodanike osalemist Euroopa Parlamendi valimistel ja kohalike omavalitsuste valimistel. See on ülesanne, mida ei saa jätta ainult liikmesriigi tasandi riigiasutustele;

9. ootab, et liikmesriigid tunnustaksid teistes liikmesriikides elavate ELi kodanike (liikuvate kodanike) õigust kandideerida kohalikel valimistel kõigile ametikohtadele;

10. ootab, et valimistel hääletamise ja noorte osalemise soodustamiseks tuleks edendada kodanike õigust eelhääletamisele, posti teel hääletamisele, elektroonilisele hääletamisele ja interneti teel hääletamisele;

11. tunnistab vajadust anda liikuvatele ELi kodanikele asjakohast, põhjalikku ja sihipärast teavet valimistel osalemise kohta ning väljendab seetõttu heameelt valimisõiguste kontaktpunkti loomise üle komisjoni tasandil. Komitee rõhutab sellega seotud vajadust tagada kohalike ja piirkondlike omavalitsuste suutlikkuse suurendamine ja piisav rahastamine;

Läbipaistvus ja desinformatsioon

12. tunnistab vajadust tagada kõigile osalejatele võrdsed tingimused, kuid nõuab, et piisavat tähelepanu pöörataks subsidiaarsuse ja proportsionaalsuse põhimõttele. Eelkõige tuleb arvesse võtta kavandatava määruse mõju poliitilise tahte kujundamisele ka liikmesriikide puhtalt riiklikul, piirkondlikul ja kohalikul tasandil;

13. toob esile vajaduse teha otsustavaid jõupingutusi, et võidelda desinformatsiooni vastu, mis võib õõnestada meie demokraatlike ühiskondade alustalasid ning vabasid ja õiglasi valimisi, usaldust kõigi tasandite avaliku sektori asutuste vastu ning teadlikku kodanikuaktiivsust. Komitee kordab Euroopa demokraatia tegevuskava käsitlevas arvamuses väljendatud seisukohti; ( 2 )

14. kutsub üles tagama, et asjaomaste algatustega kaasneks avaliku sektori asutuste suutlikkuse suurendamine, et võidelda sihipäraselt desinformatsiooniga kõigil tasanditel. Komitee märgib, et kohalikud ja piirkondlikud omavalitsused, kes on kodanikele kõige lähemal, võivad olla väärtuslik relv desinformatsiooni vastu võitlemisel, ent seda ei võeta arvesse;

Kokkuvõte

15. kutsub Euroopa Komisjoni üles tegema rohkem jõupingutusi, et kaitsta Euroopa õigusi ja väärtusi, sealhulgas täites Euroopa demokraatia tegevuskavas esitatud ülejäänud kohustusi. Komitee rõhutab tungivalt vajadust tagada võimalikult suur sidusus kavandatud õigusaktide vahel. Komitee rõhutab, et kohalikud ja piirkondlikud omavalitsused on Euroopa demokraatliku struktuuri lahutamatu osa.

Brüssel, 28. aprill 2022 Euroopa Regioonide Komitee president Apostolos TZITZIKOSTAS

(1) Nõukogu 19. detsembri 1994. aasta direktiiv 94/80/EÜ, millega sätestatakse üksikasjalik kord, mille alusel liikmesriigis elavad, kuid selle riigi kodakondsuseta liidu kodanikud saavad kasutada õigust hääletada ja kandideerida liikmesriigi kohalikel valimistel (ELT L 368, 31.12.1994, lk 38).

(2) ELT C 440, 29.10.2021, lk 31, https://cor.europa.eu/et/our-work/Pages/OpinionTimeline.aspx?opId=CDR-1278-2021.